Тапқыр болсаң тауып көр

Мақсаты: ғылыми білім жүйесін меңгерту, оқушыларды түрлі кезеңдер арқылы сайысқа түсіріп, білімге деген қызығушылығын арттыру, ойлау қабілеттерін ұштау.

Барысы

Бағдарламаға 5 оқушыдан құралған 2 топ қатысады. Ойын 7 кезеңнен тұрады. Топтар әр кезеңнің қорытындысы бойынша ұпай жинайды.

Біздің ойынымыз мынандай кезеңдерден тұрады:

«Таныстыру» кезеңі

« Бір сөзбен айту» ойыны

«Білгенге маржан» кезеңі

«Сиқырлы әріптер» кезеңі

«Құрастырма сурет» кезеңі

«Математик» кезеңі

«Сөздік» кезеңі

1-кезең «Таныстыру» кезеңі

1-топ «Бірлік»

Ұраны: Мақсатымыз – білім алу,

 Міндетіміз – еңбектену,

 Тапсырманы тез орындап,

 Жеңіске қолды жеткізу.

2-топ «Алғырлар» тобы

Ұраны: Кел, балалар, ойнайық!

 Ойнайық та, ойлайық,

 Қандай тапсырма болса да,

 Шешпей оны қоймайық!

2-кезең «Бір сөзбен айту» ойыны (Берілген сөздерді оқушылар бір сөзбен айту керек)

1-топ: «Бірлік»

Қыркүйек, қазан, қараша-айлар.

Шеге,балға,ара-саймандар.

Арыстан,түлкі,аю-аңдар.

Атырау,Ақтау,Көкшетау-қалалар.

Шырша,емен, терек- ағаштар.

Қарға, сауысқан, бүркіт-құстар.

Автобус,трамвай,трактор-көліктер.

Кесе, қасық,табақ-ыдыстар.

2-топ: «Алғырлар»

Қосу, азайту, тең-таңбалар

Үстел,орындық,диван-жиһаздар

Маса,сона,қоңыз-жәндіктер

Жауқазын, бәйшешек, түймедақ-гүлдер.

Самат,Қанат,Талғат-есімдер.

3-кезең «Білгенге маржан» . Бұл айналымда топтарға оқу бағдарламасының аясында 6 сұрақ қойылады. Топ әр дұрыс жауапқа 1 ұпайдан алады.

«Алғырлар» тобына сұрақтар:

1.Бір өлеңді жатқа айт

2. Қандай жағдайда сөз жіңішке айтылады?

«Бірлік» тобына сұрақтар:

1. Спорттың түрлерін ата

2. Қандай жағдайда сөз жуан айтылады?

4-кезең «Сиқырлы әріптер»

Топтарға қазақ әліппесінен кез-келген бір әріп беріледі. Топтар 1минут ішінде сол әріптен басталатын сөздерді жазу керек.

5-кезең «Құрастырма сурет»

Бұл айналымда топтарға суреттің бір бөлігі көрсетіледі. Топтар сол суретте жасырылған затты табуы керек.

«Бірлік» -жемістер

«Алғырлар»-азық-түлік

6-кезең «Математик» кезеңі

Ой-арманын кешеміз,

Ақылды боп өсеміз

Есепке тұнған әлемнің

Жұмбақ сырын шешеміз.

Топтардың мақсаты-бір минуттың ішінде математикалық амалдарды ауызша дұрыс шешу.

7-кезең «Сөздіктер» кез келген сөзді қазақша-орысша-ағылшын тілдерінде жазу

Әр топ өздері білетін үш тілде сөздерді жазып шығады.

Қорытынды: Міне, балалар, осымен бүгінгі ойынымыз аяқталды. Жеңген топты марапаттау.